cyanic-selkie/wikianc huggingface dataset:
Ristisorsa
Elinympäristö
Ristisorsat pesivät merenrannikolla ja suurissa järvissä ja joissa. Ne ruokailevat matalassa vedessä, rantaniityillä ja pelloilla, ja voivat ruokailumatkoilla olla kaukanakin vedestä. Suomessa ristisorsa pesii rannikolla suosien hiekkarantaisia lahdelmia ja jokien suistoja. Sisämaassa sitä tavataan Suomessa harvoin.
Oikeussubjekti
Oikeushenkilöt Venäjällä
Siviilikoodeksissa (GK 65 art.) oikeushenkilöt jaetaan korporatiivisiin ja unitaarisiin yhteisöihin. Korporatiivisessa yhteisössä osakkailla on osallistumisoikeus yhteisön toimintaan ja osakkaat muodostavat yhteisön ylimmän hallintoelimen. Korporatiivisia yhteisöjä ovat siten henkilöyhtiöt, partneriyhtiöt (henkilöyhtiön ja rajavastuuyhtiön välimuoto), yhtiöt (osakeyhtiö tai rajavastuuyhtiö), tuotannolliset osuuskunnat, talonpoikaistaloudet ja assosiaatiot eli liitot. Assosiaatio on oikeushenkilöiden yhteenliittymä, joka edustaa jäseniään ja puolustaa heidän etujaan. Assosiaation jäsenet ovat itsenäisiä oikeushenkilöitä, mutta pyrkivät järjestelyllä koordinoimaan toimintaansa.
Käsite
Rooman valtakunnan oikeus ei tuntenut oikeushenkilön käsitettä. Ammattikunta tai muu yhdistys oli oikeuskelpoinen, kun joku henkilö toimi sen puolesta. Luonnollisista henkilöistä eli ihmisistä vain vapaat ihmiset olivat oikeuskelpoisia subjekteja, sillä orjat rinnastettiin esineisiin.
Epävarsinaiset oikeushenkilöt
Epävarsinaisia oikeushenkilöitä ovat konkurssipesät ja kuolinpesät. Konkurssipesä voi olla muun muassa yhteisösakkovaatimuksen kohteena, koska sillä on oikeudellinen toimintakyky ja oikeuskelpoisuus. Konkurssipesä vastaa ennen konkurssia tehdyn rikoksen seuraamuksena tuomitusta yhteisösakosta. Näin oikeushenkilön joutuminen konkurssiin ei poista rangaistusvastuuta. Jos konkurssiin asettaminen tapahtuu ennen kuin yhteisösakko on ehditty tuomita, konkurssipesästä tulee oikeusjutun vastaaja konkurssivelallisen sijaan. Koska yhteisösakon peruste on syntynyt ennen konkurssia, on se tavalliseen tapaan valvottavaa konkurssivelkaa eikä konkurssipesän velkaa.
Rölli (televisiosarja)
Rölli
Rölli on Röllimetsässä asusteleva omituisiin otuksiin kuuluva olio. Hänen mielestä olisi mukava irvistellä yhdellä hampaalla ja säikytellä muita. Rölli haluaisi olla paha ja ilkeä peikko, jota kaikki pelkäisivät, mutta se ei aina tahdo onnistua. Sydämessään Rölli ei halua kenellekään pahaa.
Ampumahiihdon Suomen-mestaruuskilpailut 2013
15 km yhteislähtö
Päivämäärä: 24. maaliskuuta <br style="clear:both" />
Harry Potter -sarjan taikaolennot
Akromantella
pienoiskuva|left| Akromantella on jättiläismäinen kahdeksansilmäinen myrkkyhämähäkki, joka on peräisin Borneon tiheimmistä viidakoista. Sen tunnusomaisia piirteitä ovat tiheä musta karvoitus, joka harmaantuu iän myötä, viitisen metriä pitkät raajat ja pihdit, joita se naksuttelee viestiessään. Laji syö lihaa ja on mieltynyt kookkaisiin saaliisiin. Naaras on koirasta kookkaampi ja voi munia kerralla jopa sata munaa, joiden kuoriutumisaika vaihtelee kuudesta kahdeksaan viikkoon. Akromantellan munat ovat A-luokan kauppakiellossa.
Feeniks
Feenikslinnun pyrstösulat ovat yksi viidestä taikasauvan ytimeen kelpaavasta taika-aineesta. Muut neljä ovat veelan hius, yksisarvisen jouhi, thestralin jouhi ja lohikäärmeen sydänjuuri. Sulan saamisen voi päätellä olevan neuvottelukysymys, sillä se yksilö, jonka pyrstösulkaa on Harry Potterin taikasauvassa, oli luovuttanut vain kaksi sulkaa. Feeniksin kyyneleet parantavat myös muuten nopeasti tappavan basiliskin pureman.
Feeniks kykenee ilmestymään tulenlieskoista ja se pystyy kuljettamaan raskaita taakkoja, kuten kolme koululaista ja heidän opettajansa. Monien lintujen tapaan feeniks hyökkää käärmemäisen basliskin kimppuun, puhkaisee sen silmät ja näykkii sitä nokallaan.
Pöllöt ja huuhkajat
pienoiskuva Pöllöt ja huuhkajat ovat näissä kirjoissa suosittuja lemmikkejä, sillä ne ovat taitavia viestinviejiä. Niitä kasvatetaan sekä häkeissä että erillisissä lintuhuonessa, joita kutsutaan nimellä pöllölä. Osa linnuista kuljettaa säännöllisesti sanomalehtiä tilaajille. Lemmikkilintuja ostetaan ja myydään Viistokujalla Lurppuluomen pöllökeskuksessa.
Viestejä kuljettaville linnuille kerrotaan, kenelle viesti on ja ne löytävät saajan, vaikka osoitetta ei kerrota tai lähettäjä ei tiedä sitä.
Kolmipäinen koira
Kolmipäinen koira on nimensä mukaisesti koira, jolla on kolme itsenäisesti liikkuvaa päätä yhdessä vartalossa. Koiran hengitys haisee pahalta, sillä on kellertävät hampaat ja sen suista valuu kuola. Rubeus Hagrid osti Pörrö-nimisen yksilön kreikkalaiselta mieheltä, jonka tapasi pubissa. Salassa pidetty jättikokoinen eläin vartioi luukkua, jonka alla oli Viisasten kivi, ja hyökkää vihaisesti kaikkia sitä lähestyviä. Pörrön saa rauhoittumaan ja nukahtamaan soittamalla sille musiikkia. Myöhemmin kun Viisasten kivi oli tuhottu, Hagrid lähetti Pörrön väliaikaisesti Kiellettyyn metsään asumaan. Myöhemmin Dumbledore lähetti Pörrön takaisin Kreikkaan.
Purske
Purskeiden harvinaisuus johtuu siitä, että urokset tapaavat räjäytellä toisiaan kosintamenojen aikana. Purskeiden sarvia, häntiä, nahkaa ja räjäytysnestettä käytetään eri taikatarkoituksiin; ne ovat B-luokan kauppatavaraa eli tarkkaan valvottuja. Afrikkalaiset noidat ja velhot kohtelevat pursketta äärimmäisen varovasti.
Basiliski
Sarjan basiliski ei ole kukon ja käärmeen yhdistelmä, kuten vanhojen tarujen basiliski- Yhteistä niille kuitenkin on tappava tai jähmettävä katse. Harry Potter -sarjassa jättimäisen käärmeen kaltaiseksi kasvava basiliski syntyy rupikonnan hautomasta kananmunasta. Käärmeen tavoin se luo nahkansa. Basiliski kasvaa jättimäisiin mittoihin ja on hyvin pitkäikäinen. Basiliski kuolee, jos se kuulee kukon kiekuvan.
Lohikäärme
Romaniassa esiintyy villilohikäärmelaji nimeltä pitkäsarvi, samoin kuin ilmeisesti Norjassa, sillä yksi laji on nimeltään norjalainen röpelöniska.
Kotitonttuja
Dobbyn viimeiset sanat olivat "Harry Potter", ja hänen hautakivessään lukee:
N-asetyylineuramiinihappo
N-asetyylineuramiinihappo eli aseneuramiinihappo eli sialihappo (C11H19NO9) on biologisesti tärkeä aminosokeri ja neuramiinihapon asetyloitu johdannainen. N-asetyylineuramiinihappoa esiintyy useiden eliöiden, muun muassa bakteerien ja eläinten soluissa.
Harry Potter -sarjan taikaolennot
Kotitonttuja
Winky sai uuden työpaikan Tylypahkan keittiöstä. Hän tuli riippuvaiseksi kermakaljasta yrittäessään lohduttaa itseään potkujen jälkeen.
Narksu
Narksu on Ksenofilius Lovekivan keksimä näkymätön taikaolento, joka kiusaa ihmisiä. Luna puhuu siitä jatkuvasti mutta koskaan ei kukaan onnistu todistamaan otuksen olemassaoloa.
Mirjam Karimus
Aktivismi
Karimus on puhunut ja kirjoittanut paljon myös romaninaisten asemasta sekä ollut mukana romanikielen oikeinkirjoitukseen ja sanastoon keskittyneessä ortografiakomiteassa vuonna 1971.
Harry Potter -sarjan taikaolennot
Ruttusarvinen niistaisikki
Lopulta Luna joutuu tunnustamaan, että hänen isänsä on keksinyt otuksen omasta päästään.
Ympäristöoikeus
Vesioikeus
Kansainvälisellä vesioikeudella tarkoitetaan sitä kansainvälisen oikeuden osaa, joka sääntelee vesistöihin ja muihin vesivaroihin sekä niiden käyttöön kohdistuvia valtioiden keskeisiä suhteita. Usein yhteys valtionsisäiseen vesioikeuteen on läheinen, samoin yhteys muuhun ympäristöoikeuteen.
Ympäristönsuojeluoikeus
Ympäristöoikeuden osa-alue, joka käsittelee maan, veden ja ilman sekä muun ympäristön suojelua ihmisperäiseltä pilaantumiselta. Erotuksena luonnonsuojeluoikeudesta ympäristönsuojeluoikeuden sääntelynäkökulma on ihmisen elinympäristössä. Suomessa ympäristönsuojelusta säädetään etenkin ympäristönsuojelulaissa.
Philip Tomasino
Philip Tomasino (s. 28. heinäkuuta 2001 Mississauga, Ontario, Kanada) on kanadalainen jääkiekkoilija. Hän pelaa NHL-seura Nashville Predatorsissa. Predators varasi Tomasinon NHL:n varaustilaisuuden 24. pelaajana.
Zak Starkey
Elämä ja ura
Zak sai ensimmäisen aloittelijan rumpusetin isältään, Ringo Starrilta vaikka tarina virheellisesti kertoo, että hän olisi saanut sen The Who -yhtyeen rumpali ja Ringon hyvä ystävä Keith Moonilta. Moon kuitenkin antoi Zakille hänen ensimmäisen ammattilaistason rumpusetin (Pictures Of Lily -setti), jota Moon oli käyttänyt Whon levytyksissä. Moon oli Zakille merkittävä tukija Ringon ja Maureenin erottua ja Ringon muutettua Monacoon.
Habarovskin aluepiiri
Habarovskin aluepiiri on Venäjän federaatioon kuuluva, Japaninmereen rajoittuva osa Kaukoidässä Aasiassa.
Talous
Venäjän tilastokeskus Rosstatin mukaan vuonna 2010 Habarovskin aluepiirin osuus Venäjän bruttokansantuotteesta oli 351,3 miljardia Venäjän ruplaa eli 0,94 prosentista koko Venäjän bruttokansantuotteesta (37 398,5 mrd. RUB). Aluepiirin laskennallinen BKT henkeä kohti edusti Venäjän keskitasoa. Vuonna 2010 se oli jokaista aluepiirin asukasta kohti noin 6 403 EUR/vuosi (100 % maan keskiarvotasosta 6 413 euroa).
Väestö
Asukasluku on pudonnut merkittävästi Neuvostoliiton hajoamisen jälkeen. Vuoden 2010 väestönlaskennan mukaan Habarovskin aluepiirissä asui 1 343 869 henkeä (ilman Juutalaisten autonomista aluetta). Kaupunkilaisia oli tuolloin 81,8 prosenttia väestöstä.
Jarno Sarjanen
Levytykset
Vuonna 1968 Sarjanen osallistui MTV:n Syksyn säveleen Kuuvan säveltämällä ja sanoittamalla kappaleella "Parasta mielestäni". Sarjanen sijoittui seitsemänneksi. Hänen ensimmäinen singlensä Scandia-levymerkille ilmestyi samana syksynä: A-puolella oli Kuuvan "Nukkekoti", B-puolella "Parasta mielestäni". Sarjanen oli mukana Syksyn sävelessä jälleen 1971, tuolloin Kuuvan kappaleella "Pienen pojan haaveet".
Sarjasen ensimmäinen sooloalbumi Jarno Sarjanen ilmestyi vuonna 1971 Pohjoismaisen Sähkön Blue-Master-levymerkille. Sen jälkeen Sarjanen vietti muutaman vuoden hiljaiseloa, hän levytti ainoastaan muutaman kappaleen kokoomalevyille ja yhden singlen ("Vie mut pois" / "Hiljainen ranta") ennen Fonovox-yhtiön vuonna 1977 julkaisemaa Sarjastus -albumia. Tuon levyn kaikki kappaleet Sarjanen sävelsi ja sanoitti itse.
Sävellykset ja sanoitukset
Jarno Sarjasen nimissä on 50 sävellettyä kappaletta, joista suurin osa on myös hänen sanoituksiaan. Suurimman osan sävellyksistään hän on itse laulanut levylle, mutta myös muutamat muut laulajat ovat levyttäneet hänen sävellyksiään. Esimerkiksi Päivi Paunu osallistui Syksyn säveleen 1972 Sarjasen säveltämällä ja sanoittamalla kappaleella "Kuitenkin tiedän sen".
Sarjanen sävelteli oman kertomansa mukaan jo nuorena, heti soinnut opittuaan, "pöytälaatikkoon." Robin levytti Sarjasen säveltämän ja Tuula Valkaman sanoittaman kappaleen "Menneet päivät" jo vuonna 1966. Päivi Paunun lisäksi Sarjasen sävellyksiä levyttivät 1970-luvulla muun muassa Jussi Raittinen ("Tulkaa mukaan"), Hanne ("Krouvi Kahden Ankkurin", san. Vexi Salmi), Dave ("Menee tässä järki") ja Kössi Härmä ("Kerran paistoi päivä", säv. Kuuva & Sarjanen, san. Kari Kuuva).
Amerikanminiatyyrihevonen
Falabella ja amerikanminiatyyrihevonen
Falabella ja amerikanminiatyyrihevonen sekoitetaan toisiinsa hyvin usein. Ei ole olemassa mitään varmaa keinoa erottaa rotuja toisistaan. Amerikkalaisia miniatyyrihevosia on jalostettu yhteensä lähes 400 vuotta ja falabelloja vajaa 200, joten amerikanminiatyyrien kanssa on voitu päästä jalostuksessa pidemmälle. Poniristeytysten ansiosta rodun sukusiitos on pysynyt vähäisenä, mikä on vähentänyt falabelloille erittäin tyypillisiä rakennevirheitä (etenkin huonoja jalka-asentoja). Falabella muistuttaa enemmän shetlanninponia; parhaiden amerikanminiatyyrien väitetään muistuttavan pienoiskokoisia arabianhevosia.
Herbert Boyer
Boyer valmistui tohtoriksi Pittsburghin yliopistosta 1963. Työskenneltyään eri laboratorioissa hän päätyi Kalifornian yliopiston Berkeleyn kampukselle biokemian professoriksi. Tähän aikaan tutkijoille oli selvinnyt, että DNA:n emäsjärjestys määrää, millaisia proteiineja solu tuottaa. Boyer onnistui vuonna 1973 muuttamaan Escherichia coli -bakteerin emäsjärjestystä siirtämällä sen DNA:han vieraasta lajista otettua DNA:ta. Vuonna 1976 Boyer perusti yhdessä pääomasijoittaja Robert A. Swansonin kanssa Genentech-yrityksen erityisesti synteettisen insuliinin tuottamiseen. Yritys on laajentunut monille lääketeollisuuden aloille. Boyer sai The Economist -talousaikakauslehden innovatiivisuuspalkinnon yhdessä Stanley Cohenin kanssa 2005.
Energiapolitiikka
Suomen energiapolitiikka
Suomessa energiapolitiikasta vastuussa on työ -ja elinkeinoministeriö, jonka keskeisiä tehtäviä energiapolitiikassa ovat uusiutuvan energian ja energiatehokkuuden edistäminen, energiamarkkinoiden ja toimitusvarmuuden kehittäminen sekä ydinenergian sääntely. Ministeriölle kuuluu myös ilmastopolitiikan kansallisen valmistelun ja toimeenpanon yhteensovittaminen sekä päästökaupan toimeenpano. Työ- ja elinkeinoministeriö laatii muutaman vuoden välein energia- ja ilmastostrategian, jonka uusin versio on laadittu vuonna 2016.
Jenni Rotonen
Pupulandia -blogin kirjoittamisen lisäksi Rotonen on juontanut vuodesta 2017 lähtien Afterwork -podcastia. Podcastin alkuperäisiä juontajia olivat Rotosen lisäksi PR-ammattilainen Rina Järventaka ja radiotoimittaja Petra Soikkeli. Vuonna 2019 Rina Järventakan tilalle juontajaksi liittyi stylisti ja yrittäjä Meri Milash.
Rotonen perusti vuonna 2017 Pupulandia Oy:n, ja toimii yrityksen toimitusjohtajana. Hän asuu Helsingin Kalliossa avopuolisonsa kanssa.
Kuopio-Iisalmi-Nivala
Kappaleet
A-puoli
Aamunkoitto (kirja)
Juoni
Ihmiskunnan pelastumisella on kuitenkin hintansa: oankalit ovat geenimanipuloijia, joille perimän muokkaus on elinehto. Tulevaisuus ja Lilithin henki riippuvat siitä pystyvätkö ihmiset muuttamaan käsitystään ihmisyydestä.
Vismuttihohde
thumb|right|Vismuttihohdetta Vismuttihohde eli vismutiniitti on vismuttisulfidista (Bi2S3) koostuva mineraali. Kidejärjestelmältään se on ortorombinen. Kiteet ovat yleensä joko pylväsmäisiä tai neulasmaisia. Vismuttihohteen väri on valkeasta lyijynharmaaseen, hapettunut pinta on kirjava. Viiru on harmaa ja sillä on metallikiilto. Kovuus on 2-2,5 Mohsin asteikolla ja ominaispaino on 6,4 - 7,1 g/cm3.
Huang Shih-Feng
Huang Shih-Feng (s. 2. maaliskuuta 1992) on taiwanilainen keihäänheittäjä. Hänen ennätyksensä on vuonna 2017 Taipeissa heitetty 86,64.
Ensimmäistä kertaa Huang heitti yli 80 metrin vuonna 2013.
Ruosniemen panimo
Ruosniemen panimo oli Porin Ruosniemessä sijaitseva porilais-espoolainen pienpanimo. Panimon tuotteet valmistettiin itse suunnitellulla ja rakennetulla laitteistolla vanhassa kivinavetassa. Vuonna 2022 panimo ilmoitti lopettavansa toimintansa.
Panimo valmisti viittä tuotetta, joista Sihteeriä oli myynnissä myös päivittäistavarakaupoissa:
Pariisi–Roubaix 2023
Miesten kilpailu
Miesten Pariisi–Roubaix käytiin 256,6 kilometrin reitillä Compiègnesta Roubaix'hen 9. huhtikuuta 2023. Kilpailu sisälsi 30 mukulakiviosuutta. Se kuului UCI World Touriin 2023.
Gerby
Palvelut
Gerbyn nähtävyyksiin kuuluu myös "Rapatunturi" eli Rapis, viralliselta nimeltään Jerppyynmäki, jonka huipulla on syksyllä 2022 rakennettu näköalatasanne, josta näkyy jopa Raippaluodon silta. Siirtomaasta koottuja nyppylöitä on alueella kaikkiaan kolme, joissa yhdessä on kaupungin ylläpitämä pulkkamäki ja grillipaikka.
Resident Evil: Apocalypse
Resident Evil: Apocalypse on vuonna 2004 ensi-iltansa saanut brittiläis-kanadalainen tieteiskauhuelokuva, jonka on ohjannut Alexander Witt. Elokuva on jatko-osa vuoden 2002 Resident Evil -elokuvalle. Elokuvassa on enemmän toimintaelokuvan tyylipiirteitä kuin edeltäjässään. Elokuvassa käytetään osittain Resident Evil 3: Nemesis -videopelin (1999) juonta.
Juoni
Carlos Oliveira U.B.C.S-ryhmineen taistelevat kaupungissa ylivoimaisia zombijoukkoja vastaan. Umbrellan lähettämä Nemesis tuhoaa S.T.A.R.S-jäsenet Jilliä ja Peytonia lukuun ottamatta. Kaupungista evakuoitu Umbrellan tohtori, T-viruksen kehittäjä tohtori Charles Ashford ottaa yhteyden Aliceen ja kertoo, että Umbrella aikoo tuhota kaupungin ydinaseella. Ashford lupaa evakuoida heidät, jos he pelastavat hänen läheisessä koulussa piileskelevän Angela-tyttärensä. Nemesis tappaa Peytonin ja taistelee Alicea vastaan, mutta tämä onnistuu pakenemaan. Jill, Terri ja heidän tapaamansa L.J kohtaavat koulussa Carlosin ja Nicholain. Joukko löytää Angelan, mutta Terri ja Nicholai joutuvat zombien ja verikoirien tappamiksi.
Oulun krenatööripataljoona
Oulun krenatööripataljoona oli valkoisten länsiarmeijan Hjalmarsonin ryhmän 1. krenatöörirykmenttiin kuuluva joukko-osasto Suomen sisällissodassa. Pataljoonan komentaja oli everstiluutnantti Valdemar Appelgren (haavoittui), v.t. komentaja jääkärikapteeni Yrjö Rehnbäck
Joukko-osastot
Päällikkö: jääkäriluutnantti Einar Björnström. Päällikkö: jääkäriluutnantti Aarne Manninen. Päällikkö: varavääpeli Hjalmar Louhimaa (ent. Lindström). Päällikkö: jääkäriluutnantti Eino Jokirinta.
Pataljoonassa palvelleet Saksan jääkärit
Lähettiupseerina ja komppanianpäällikkönä jääkärivänrikki Alexander Hasselström, joukkueenjohtajana jääkärivääpeli Frans Jokelainen.
Vapaa-ajattelijain liitto
Historia
Liiton puheenjohtajina ovat toimineet muun muassa V. T. Aaltonen, Väinö Voipio, Timo Vasama, Kari Saari, Erkki Hartikainen ja Jussi K. Niemelä. Liitto hyväksyi ensimmäisen kulttuuripoliittisen ohjelman vuonna 1978 ja uuden kulttuuriohjelman vuonna 1993.
Organisaatio
Vapaa-ajattelijain liitto saa toimintaansa valtiolta ns. erityisperustein myönnettävää avustusta. Vuodelle 2017 tuki oli 22 000 euroa.
Viron venäläiset
Taustaa
Neuvostoviranomaiset aloittivat heti sortotoimet vironvenäläisiä aktivisteja ja emigrantteja vastaan. Heidän venäjänkieliset lehtensä lakkautettiin, ja vuosina 1940–1941 pidätettiin ja teloitettiin paljon Virossa asuneita venäläisiä. Miehityksen aikana tulleista uusista vironvenäläisistä osa pakeni 1941–1944 saksalaismiehitystä takaisin Venäjälle ja muista saksalaiset teloittivat monia.
Hoge Veluwen kansallispuisto
Hoge Veluwen kansallispuisto on luonnonsuojelualue Alankomaiden keskiosassa, Gelderlandin maakunnassa. Sen pinta-ala on 5400 hehtaaria, joten se on yksi Alankomaiden suurimmista yhtäjaksoisita luonnonsuojelualueista. Puiston monimuotoiseen maisemaan sisältyy hiekkadyynejä, metsiä, nummia ja lampia. Sen eläimistöön kuuluvat villisika, mufloni, metsäkauris ja saksanhirvi.
Vapaa-ajattelijain liitto
Yhteiskunnalliset tavoitteet
Vapaa-ajattelijoiden mielestä julkisen vallan tulee olla uskontoihin nähden puolueeton. Tavoitteena on lainsäädännöllisin muutoksin valtiokirkkojärjestelmän purkaminen ja uskonnonopetuksen poistaminen kouluista, päivähoidosta sekä valtion yliopistoista. Kaksi valtiokirkkoa, Suomen evankelis-luterilainen kirkko ja Suomen ortodoksinen kirkko, tulee muuttaa tavallisiksi yhdistyksiksi, jotka perivät jäsenmaksunsa kuten muutkin yhdistykset eivätkä kirkollisveron kautta.
Uskonnoton tapakulttuuri
Vapaa-ajattelijoiden liekkimalja on kuolinilmoituksissa perinteinen uskonnottomien tunnus siviilirekisteriin kuuluvien lehvän lisäksi. Liitto on myynyt suruadresseja, seppeleisiin ja kukkiin kiinnitettäviä kortteja, hautakiveen kiinnitettävää liekkimaljaa, tuhkauurnia sekä muistolausekokoelmaa. Liekkimalja kuvaa Prometheuksen tulta ja se on aiheena liiton vaakunassa. Vaakunassa on hopeakentässä sininen, laakea malja, jossa palaa kolme punaista liekkiä. Vaakuna noudattaa väreiltään vapaa-ajattelijaliikkeen kansainvälisiä värejä, jotka ovat punainen, sininen ja valkoinen (heraldiikassa hopea). Vaakunan suunnitteli liiton vanhan tunnuksen pohjalta heraldikko Harri Rantanen 1980-luvun alussa.
Tundrahanhi
Levinneisyys
Tundrahanhi pesii nimensä mukaisesti tundralla. Pesimäalueet ovat Koillis-Venäjällä ja Siperiassa. Tundrahanhia nähdään Suomessa joskus suurinakin parvina erityisesti syksyisin hanhien muuttoaikaan. Hyvinä vuosina muuttajia voi olla jopa 100 000 yksilöä. Lintuja on nähty Suomessa joskus myös talvisin. Venäjältä Suomen yli muuttavat linnut talvehtivat Pohjanmeren rannikolla. Suomessa tundrahanhi ei pesi.
Nimi
Tieteellinen nimi Anser (lat.) tarkoittaa hanhea. Lajinimi albifrons tulee latinan sanoista albus ("valkoinen") ja frons ("frontaalinen" eli "otsan puoleinen")
Imago (kirja)
Juoni
Jotta Jodahs saisi elää perheensä parissa, he kaikki pakenevat metsään odottamaan tämän aikuistumista. Siellä Jodahs törmää vastarintakylästä kotoisin olevaan pariin, jotka yllättäen ovatkin hedelmällisiä. He voivat olla Jodahsin ainoa toivo saada puolisoita, mutta heidät on kasvatettu vihaamaan oankaleja enemmän kuin mitään muuta.
Jukka Laamanen
Jukka Pekka Laamanen (s. 4. lokakuuta 1976 Savonlinna) on suomalainen entinen jääkiekkoilija, joka pelasi SM-liigan runkosarjassa 644 ottelua. Hän voitti urallaan kolme Suomenmestaruutta, SM-hopeaa ja kaksi SM-pronssia. Hän pelasi yhdet maailmanmestaruuskilpailut ja voitti niistä MM-hopeaa. Pelipaikaltaan hän oli puolustaja.
Seuraura
thumb|right|Laamanen [[Oulun Kärpät|Kärppien paidassa kolmanteen peräkkäiseen Suomenmestaruuteen päättyneellä kaudellaan 2007–2008.]]Kaudeksi 2006–2007 Laamanen siirtyi Kärppiin, jossa pelasi kaksi kautta, jotka päättyivät molemmat mestaruuteen. Ensimmäisellä Kärpät-kaudellaan Laamanen teki 36 pistettä, jolla sivusi yhden kauden piste-ennätystään. Kaudella 2007–2008 Laamanen palkittiin joulukuun parhaana pelaajana tehtyään yhdeksessä pelissä tehot 3+5.
Keväällä 2008 Laamanen teki neljän vuoden sopimuksen HPK:n kanssa. Laamanen pelasi sopimuskautensa loppuun HPK:ssa ja oli kaudella 2009–2010 mukana voittamassa hopeaa. Huhtikuussa 2012 Laamanen ilmoitti lopettavansa pelaajauransa.
Waldemar Stjerncreutz
Waldemar (Valdemar) Stjerncreutz (13. marraskuuta 1880 Habarovsk – 1950) oli suomalainen lääkäri ja valtiopäivämies.
Stjerncreutzin vanhemmat olivat Johan Albin Alexander Stjerncreutz, kontra-amiraali Zakarias Alexander Stjerncreutzin poika, ja Helena Sheremeteva ja puolisot Maria Emilia Hilda Lilliesköld ja Hella Regina Reuter. Stjerncreutz tuli ylioppilaaksi 1901 ja valmistui lääketieteen lisensiaatiksi 1913. Hän toimi ensimmäisen maailmansodan aikana avustavana lääkärinä suomalaisessa lääkäriambulanssissa Varsovassa ja 1918–1919 Porin rykmentin lääkärinä. Tämän jälkeen Stjerncreutz toimi yksityislääkärinä Turussa.
Omaha hold ’em
Kortit
Omaha eroaa texas hold 'emistä kahdessa kohdassa. Omahassa jaetaan kahden käsikortin sijasta kaikille pelaajille neljä käsikorttia (hole cards). Kun texas hold 'emissa pelaaja voi käyttää kädessään olevista korteista lopullisen pelinsä muodostamiseen 0–2 korttia, niin Omahassa pelaajan pitää aina käyttää pelinsä muodostamisen neljästä käsikortista kahta korttia ja pöydästä kolme korttia. Käsien arvojärjestys on sama kuin texas hold 'emissa, mutta koska neljästä aloituskortista voidaan muodostaa kuusi kahden kortin yhdistelmää, nähdään omahassa usein parempia käsiä kuin texas hold 'emissa. Omahassa aloituskäsivalikoima on myös suurempi kuin texas hold'emissa.
Panostukset
Omahaa voidaan pelata joko rajoitetulla korotusmäärällä (fixed limit tai pot limit (jolloin pelistä voidaan käyttää lyhennettä PLO), ensimmäisessä korotettava määrä on kiinteä ja niitä voi olla korkeintaan neljä joka kierrosta kohti, jälkimmäisessä korotus voi olla korkeintaan sen hetkisen potin suuruinen) tai ns. no limit -pelinä, jolloin pelaaja voi laittaa pottiin tahtoessaan kaikki edessään olevat merkit. Tällöin pelaajan sanotaan olevan all in. Omahan luonteesta johtuen sitä pelataan harvoin no limit -muodossa toisin kuin texas hold 'emia.
Muuta
Nettipokerin historiassa omahan käteispeleissä on pelattu 12 maailman suurinta pottia.
Udmurtit
Udmurtit ovat uralilainen kansa, joka puhuu uralilaisiin kieliin lukeutuvaa udmurttia. He asuvat pääosin Venäjän federaatioon kuuluvassa Udmurtian tasavallassa, mutta myös Tatarstanissa, Baškortostanissa, Marin tasavallassa, Kirovin alueella ja Permin aluepiirissä.
Kieli ja kulttuuri
Udmurtit puhuvat suomalais-ugrilaisiin kieliin kuuluvaa udmurttia ja kuuluvat näin ollen suomalaisten kanssa suomalais-ugrilaisiin kansoihin. Uskonnoltaan he ovat pääasiassa ortodoksikristittyjä. Tosin iso osa udmurteista harjoittaa edelleen udmurttien omaa pakanallista uskontoa, joka on polyteistinen. Siihen liittyy paikoin šamanismia. Vielä 1960-luvulla 70 % udmurttikylien asukkaista saattoi harjoittaa pakanallista uskoa. Kuitenkin vasta viime vuosina udmurtit ovat alkaneet puhua omasta kansallisuudestaan avoimesti. Aikaisemmin monet häpesivät taustaansa. Perinteisesti udmurttiyhteisö on matriarkaalinen.
Kansalliseepos Dorvyžy
Udmurttilainen kirjallisuuden tutkija Foma Jermakov löysi Hudjakovin 55-liuskaisen käsikirjoituksen Leningradin arkistoista vuonna 1966. Kului vielä 20 vuotta ennen kuin udmurttirunoilija ja folkloristi D. A. Jašin julkaisi suurimman osan runoista. Hän kuitenkin jätti julkaisusta pois sellaiset säkeet ja luvut, jotka neuvostoviranomaiset olisivat voineet vääristellä poliittisen järjestelmän vastaisiksi – ja näin ollen Jašinin asemaa merkittävästi huonontaviksi.
Esihistoriasta 1800-luvun loppuun
Muinaispermiläisen kansan, josta nykyiset udmurtit ja komit polveutuvat, asuinalue on käsittänyt Vjatka- ja Kamajokien välisen alueen nykyisen Udmurtian ja Kirovin alueen alueella ja on ulottunut näiden eteläpuolella todennäköisesti Volgalle asti. Todennäköisesti bolgaarien saapuminen Volgan keskijuoksulle noin vuoden 700 paikkeilla sai aikaan liikehdintää alueen kansoissa. Tuolloin nykyisten komien esi-isät alkoivat siirtyä kohti pohjoista. Udmurttien esi-isien asuinalueet kuuluivat bolgaarien hallitsemaan Bolgarian valtioon.
Venäjän vallankumouksesta 2010-luvulle
Vuosina 1971–1988 yli tuhat udmurttikylää suljettiin ja asukkaat pakotettiin muuttamaan toisaalle.
Jussi Jaatinen (muusikko)
Hän kirjoitti ylioppilaaksi Sibelius-lukiosta 1986. Musiikin maisteriksi hän valmistui Sibelius-Akatemiasta vuonna 2008. Liiketalouden perustutkinnon hän suoritti vuonna 2010. Pääasiallisina oboeopettajina ovat olleet Aale Lindgrén ja Jorma Valjakka.
Asikkalan kirkko
Historia
Vanhasta kulttuuri- ja rakennushistoriallisesti korvaamattomasta puukirkosta tehtiin piirustukset ennen kuin se purettiin 1892. Sen kahdeksankulmaisen kellotapulin alaosa on nykyisin Asikkalan hautausmaan porttirakennuksena.
Viron kuvernementti
Viron kuvernementti‎ oli valtiorakenne, jonka perusti Venäjän väliaikainen hallitus 12. huhtikuuta 1917 liittämällä Liivinmaan kuvernementin pohjoisen puolikkaan Vironmaan kuvernementtiin. Uudelle kuvernementille myönnettiin autonomia. Viro sai oman kuvernementtikomissaarin, Jaan Poskan.
Kohti autonomiaa
Pian sen jälkeen Viron sen aikaiset poliittiset johtajat Jaan Tõnissonin johdolla toivat Venäjän väliaikaiselle hallitukselle esityksen autonomian lisäämisestä ja virolaisten alueiden liittämisestä yhdeksi hallinnolliseksi kokonaisuudeksi. Tämä tarkoitti Viron kuvernementin ja Liivinmaan kuvernementin pohjoisosan yhdistämistä. Vaikka väliaikainen hallitus aluksi suhtautui asiaan kielteisesti, se suostui ratkaisuun, kun Viron väliaikainen itsehallinto määriteltiin kestäväksi vuoden 1919 alkuun. Kuvernementinkomissaari Poskan valtaoikeudet laajennettiin koko Viron kuvernementtiin. Paikallisen itsehallinnon korkeimmaksi elimeksi määrättiin yleisillä vaaleilla valittava Viron maaneuvosto eli maapäivät. Vastaavasti vanhat saksalaiset itsehallintoelimet lakkautettiin.
Maaneuvoston vaalit pidettiin useassa otteessa niin, että maaseutu valitsi touko–kesäkuussa ja kaupungit syyskuussa 1917. Valituista 62 edustajasta 9 lukeutui sosiaalidemokraatteihin, 5 bolševikkeihin, 8 sosialistivallankumouksellisiin, 11 radikaalisosialisteihin, 7 demokraattiseen puolueeseen, 4 radikaalidemokraatteihin, 13 talonpoikaisliittoon ja 3 sitoutumatonta. Lisäksi saksalaisella ja ruotsalaisella vähemmistöllä oli kummallakin yksi edustaja. Maaneuvosto kokoontui Toompean linnaan ensimmäiseen istuntoonsa 1. heinäkuuta 1917 eli ennen kuin vaalit kokonaisuudessaan oli suoritettu.
Ilomantsin Urheilijat
Koripallo
Seuraavalla kaudella joukkue hävisi kaikki ottelunsa ja putosi sarjasta. Joukkueen paras korintekijä oli Marianne Hassinen.
Viron Kansanliitto
Historia
Puolue kannatti tukea erityisesti monilapsisille perheille sekä sitä, että Viron maatalous tuottaisi Euroopan unionin maatalouspolitiikkaan liittyvät Viron kanssa sovitut tuotantokiintiöt täyteen määräänsä saakka. Kansanliitolla oli noin 10 000 henkilöjäsentä, mikä teki siitä jäsenmäärältään maan suurimman puolueen.
Isshin-ryū kusarigamajutsu
Isshin-ryū kusarigamajutsun synty
Isshin-ryū kusarigamajutsun uskotaan syntyneen Kamakura-kaudella. Nen Ami Jion-nimisenä tunnetun buddhalaisen munkin (aikaisemmin Sōma Shirō Yoshimoto) oltua meditoimassa päiväkausia, hänelle ilmestyi henki sirppi oikeassa ja metallipaino vasemmassa kädessään. Tämän näyn perusteella Jion kehitti kusarigama-taitonsa. Jion oli tunnettu kenjutsu ja sōjutsu taidoistaan ja hän oli Nen-ryū kenjutsukoulukunnan perustaja. Toiset lähteen pitävät Isshin-ryūn perustajana Jionin oppilasta Tan Isshiniä ja uskovat sen perustuneen Jionin opetuksiin, jotka Tan Isshin olisi koonnut kusarigama-koulukunnaksi.
Kanadanhanhi
Ulkonäkö ja koko
vasen|pienoiskuva|upright|Vasemmalla valkoposki- ja oikealla kanadanhanhi. Kanadanhanhi poikkeaa muista hanhista siten, että sillä on musta pää ja kaula sekä valkea leuanalus. Vartalo on päältä harmaanruskea ja alta vaalea. Valkoinen yläperä erottuu selvästi. Kanadanhanhi on Suomessa tavattavista hanhilajeista suurin; koiras painaa 3,5–7 kg, naaras 3–5,5 kiloa. Pituus on 90–106 cm ja siipien kärkiväli 155–180 cm. Kanadanhanhi sekoitetaan usein valkoposkihanheen, mutta huomattavasti suuremmalla kanadanhanhella on harmaanruskea ruumis, vain vähän valkoista poskilla eikä laisinkaan otsalla tai silmien ympärillä, ja rinta on valkea.
Pienet poikaset ovat untuvapeitteisiä ja väriltään keltaisen ja vaaleanruskean kirjavia. Kasvaessaan ne muuttuvat tummanharmaiksi, ja syksyllä ne ovat jo samannäköisiä kuin aikuiset yksilöt.
Käyttäytyminen
oikea|pienoiskuva|Kanadanhanhiparvi vedessä. Kanadanhanhi ei juurikaan pelkää ihmistä, ja se puolustaa reviiriään aggressiivisesti. Kanadanhanhen suuresta koosta johtuen sen lento näyttää suhteellisen hitaalta ja rauhalliselta. Pohjois-Amerikassa yksivuotiaat yksilöt muuttavat sulkasadon ajaksi kauas mantereen pohjoisosiin. Syksyn edetessä muuttomatkaa odottelevat samankesäiset poikueet kerääntyvät yhteen jopa kymmenien tuhansien yksilöiden parviksi. Suomalaiset linnut lähtevät muuttomatkalle loka-joulukuussa ja palaavat maalis-toukokuussa. Muutto tapahtuu aina päiväsaikaan.
Jaime Vendera
Jaime Vendera on yhdysvaltalainen rock-laulaja ja ensimmäinen henkilö, joka sai kameran edessä kristallilasin rikki pelkän oman äänensä avulla. Ennätys kuvattiin Myytinmurtajat-sarjaan. Jaimen ääniala on kuusi oktaavia.
Jax (laulaja)
Oma musiikki
Jaxin tunnetuimmat kappaleet ”La La Landin” jälkeenkin ovat olleet kantaaottavia. Läpimurtonsa hän teki vuonna 2022 kehopositiivisuuden puolesta puhuvalla kappaleella ”Victoria’s Secret”. Toukokuussa 2023 virallista musiikkivideota on katsottu Youtubessa 11 miljoonaa kertaa. Lisäksi kappale ylsi Billboardin Hot 100 -listalle. Kappaleeseen luotiin myös flash mob -tanssiesitys, jonka Jax tanssijoineen esitti erään Victoria’s Secret -myymälän edessä. Esitys videoitiin ja ladattiin nettiin lukuisille eri alustoille. Se lähti leviämään erityisesti TikTokissa, jossa videota oli katsottu vain kuukaudessa yli 13 miljoonaa kertaa.
Damiano Cunego
Vuosina 2005–2014 Damiano Cunego ajoi Lampre-tallin väreissä. Hän sijoittui 2006 kolmanneksi Liège–Bastogne–Liège-klassikossa hävittyään loppukirissä Alejandro Valverdelle ja Paolo Bettinille. Samana vuonna Cunego voitti Ranskan ympäriajon nuorten kilpailun ohitettuaan viimeisessä aika-ajossa Markus Fothenin. Cunego sijoittui Fränk Schleckin jälkeen toiseksi legendaariseen L´Alpe D´Huez`n nousuun päättyneellä kilpailun 15. etapilla. Lisäksi Cunego oli kolmas 17. etapilla. Vuonna 2007 Cunego voitti Lombardian ympäriajon kukistettuaan loppukirissä irtiottokumppaninsa Riccardo Riccòn.
M/S Finneco I
Käyttöhistoria
Alus laskettiin vesille 26. huhtikuuta 2021. Aluksen luovutus on suunniteltu tapahtuvaksi ennen vuoden loppua. Finnlinesin on tarkoitus liikennöidä laivalla reittiä Biskajanlahti–Pohjanmeri–Itämeri vuodenvaihteesta 2021–2022 lähtien.
Veluwezoomin kansallispuisto
Veluwezoomin kansallispuisto on luonnonsuojelualue Alankomaiden keskiosassa, Gelderlandin maakunnassa. Se on Alankomaiden vanhin kansallispuisto. Puistoon kuuluu 90 metriä korkea Posbankin harju, josta on hyvät näköalat.
Simo Rista
Arkkitehtuurikuvausta ja Afrikkaa
Helsingin Katajanokkaa hän kuvasi alueen uutta asemakaavaa suunnitteleville arkkitehdeille 1970-luvun alussa.
Edmontosaurus
Nimen historia
Edmontosauruksella on dinosauruksista yksi pisimmistä ja monimutkaisimmista taksonomisista historioista. Ensimmäiset löydetyt Edmontosauruksen fossiilit nimesi Edward Drinker Cope vuonna 1871. Cope nimesi dinosauruksen uudeksi lajiksi Trachodon-sukuun (nykyään pidetään epävarmana hadrosaurisukuna), T. atavus. Myöhemmin vuonna 1892 Copen kilpailija Othniel Charles Marsh nimesi toisen uuden lajin, Claosaurus annectens. Tänä aikana suurin osa hadrosaurien fossiileista luokiteltiin sukuihin Trachodon, Diclonius, Claosaurus ja Hadrosaurus.
Iho
Fossiloituneet ihopainaumat paljastavat, että Edmontosauruksella oli suomuinen iho, jossa oli suuria muhkuroita. Suomut olivat suurimmaksi osaksi melko pieniä, halkaisijaltaan 1–3 millimetriä. Eturaajoissa ja olkapäissä oli suurempia, monikulmaisia suomuja, jotka olivat halkaisijaltaan 0,5–1 senttimetriä. Pienemmät suomut olivat tyypillisempiä kehon sivuilla, samalla kun ne suurenivat kehon ylä- ja alapuolelle mentäessä. Keskellä Edmontosauruksen kaulaa ja selkää näyttää kulkeneen röyhelöinen, pehmytkudoksesta koostunut harjanne. Säilyneet osat harjanteesta ovat noin viisi senttimetriä pitkiä ja kahdeksan senttimetriä korkeita.
Liikkuminen
Edmontosauruksen ruumiin tasapainokeskus sijaitsi lonkkien edessä. Koska sillä oli suuret, kehittyneet takajalat, se pystyi varmasti omaamaan kaksijalkaisen asennon. Edmontosaurus näyttää tosin olleen enimmäkseen neljällä jalalla. Hadrosaurien, kuten Edmontosauruksen ajateltiin pitkään varhaisten paleontologien toimesta yrittäneen paeta saalistajia juoksemalla takajaloillaan. Vuonna 2009 tehdyssä tutkimuksessa paljastettiin tietokonemallinnusten avulla, että Edmontosaurus olisi todennäköisesti ollut nopeampi kaikilla neljällä jalalla liikkuessaan, kuin vain takajaloilla juostessaan.
Saalistajat
Vahva todiste viittaa siihen, että Edmontosaurukset olivat usein myöhäisliitukautisen Pohjois-Amerikan petojen kohteena ja ravintona. Edmontosauruksen fossiileista on löydetty Albertosauruksen ja Daspletosauruksen hampaanjälkiä, vaikkakin ne voidaan käsittää todisteina raadonsyönnistä. Edmontosauruksen leuoista on löydetty hampaanjälkiä pienemmiltä teropodeilta. Tämä ehdottaa, että pienet pedot iskivät mieluummin kaulaan, koska se oli suojaamaton kohta.
Medford
Muuta merkittävää
Peter Tuftsin talo (350 Riverside Ave.) on luultavasti vanhin tiilitalo Uudessa-Englannissa. Toinen tärkeä paikka on "Slave Wall" Grove Streetillä.
Medfordissa on Uuden-Englannin tunnetuimpia leipomoita sekä italialaisia ravintoloita.
Max Méreaux
Max Méreaux (s. 13. lokakuuta 1946 Saint-Omer) on ranskalainen klassisen musiikin säveltäjä. Hän opiskeli musiikkia Pariisin konservatoriossa.
Primorjen aluepiiri
Asukasluvun kehitys
Oheinen taulukko kuvaa Primorjen aluepiirin ja sen suurimpien kaupunkien väkiluvun kehitystä vuosina 1959–2010.
Hallinto
Paikallishallinnon ylemmällä tasolla Primorjen aluepiiri jakaantuu 22 piiriin ja 12 kaupunkialueeseen.
Diamonds (Sunrise Avenuen kappale)
Diamonds on Sunrise Avenuen viides single On the Way to Wonderland -albumilta. Single julkaistiin 9. toukokuuta 2007. Singlellä on mukana nimikappaleen lisäksi edellinen single Forever Yours ja sen akustinen versio. Suomen versiolla on mukana myös kolme mp3-muotoista soittoääntä.
Abelisaurus
Abelisaurus (nimen merkitys: "Abelin lisko" ) oli teropodeihin kuulunut lihansyöjädinosaurus ja ensimmäinen tunnettu abelisauri. Se eli 83–78 miljoonaa vuotta sitten myöhäisliitukaudella Campania-vaiheella.
Limaskakoisa
Limaskakoisa (Cataclysta lemnata) on vesistöjen tuntumassa tavattava pieni perhoslaji.
Rolffa
Rolffa on saamelainen popyhtye Norjan Kaarasjoelta. Se voitti Sámi Grand Prix-kilpailun vuonna 2011.
Vuonna 2013 yhtye sai palkinnon, kun sen kahta single-levytystä oli ladattu Spotifystä Norjan kultalevyyn oikeuttava määrä.
Lummekoisa
Levinneisyys ja lentoaika
Lummekoisaa tavataan Pohjois-Afrikasta Euroopan poikki Keski-Aasiaan. Suomessa se esiintyy Etelä-Lapin korkeudelle saakka, pääasiassa kuitenkin Oulu-Kajaani-linjan eteläpuolella. Perhoset lentävät yhtenä sukupolvena kesäkuun lopulta elokuun lopulle huipun ollessa heinä-elokuun vaihteessa.
Klaus
Klaus on ollut suomenkielisessä nimipäiväalmanakassa vuodesta 1858 ja ruotsinkielisessä vuodesta 2000. Nimi on saanut oman almanakkapäivän, 7. heinäkuuta, sillä se yhdistettiin erheellisesti latinan Claudius-nimeen.
Merihanhi
Merihanhi (Anser anser) on isokokoinen ja yleinen hanhilaji ja kesyn hanhen kantamuoto.
Harri Hertell
Elämä ja teokset
Punavuoresta kotoisin oleva Hertell on helsinkiläinen useammassa polvessa. Hän kiinnostui runoudesta jo nuorena, aloittaen runojen kirjoittamisen omien sanojensa mukaan 13-vuotiaana. Hänen varhaisia esikuviaan olivat muun muassa Arto Melleri, Pentti Saarikoski ja tuleva appensa Teemu Hirvilammi.
Turkulainen Savukeidas-kustantamo julkaisi vuonna 2017 Hertellin toimittaman Lavaruno-oppaan, joka dokumentoi kotimaisen lavarunouden historiaa ja nykytoimintaa.
Pikkujoutsen
Elinympäristö
Pikkujoutsen elää tundralla, järvissä, suurissa joissa, lahdissa, murtovesissä ja tulvivilla pelloilla.
Naja romani
Taksonomia
Vuonna 1939 Robert Hoffstetter kuvasi Ranskasta löydettyjen fossiilien perusteella kolme käärmelajia, jotka hän sijoitti uuteen Palaeonaja-sukuun. Vuonna 1990 Palaeonaja todettiin kuitenkin kobrien suvun (Naja) synonyymiksi, ja lajit Palaeonaja romani ja Palaeonaja crassa yhdistettiin samalla yhdeksi lajiksi Naja romani. Kolmas Palaeonaja-laji sai uudeksi nimekseen Naja depereti, ja sitä pidetään edelleen omana lajinaan. Vuonna 1985 kuvattu Naja austriaca on myös Naja romanin synonyymi.
Brigid Kosgei
Kosgein virallinen ennätys puolimaratonilla on helmikuussa 2020 Ras al-Khaimassa juostu 1.04.49.
Metsähanhi
Koko ja ulkonäkö
Vanhin suomalainen rengastettu metsähanhi on tavattu elossa 19 vuotta 7 kuukautta 22 päivää poikasena tapahtuneen rengastuksen jälkeen. Euroopan vanhin oli saksalainen hanhi, joka löydettiin kuolleena 25 vuotta 7 kuukautta rengastuksen jälkeen.
Kolmas kivi auringosta
Sarja kertoo neljästä avaruusolennosta, jotka ovat saapuneet tutkimaan varsin mitättömältä tuntuvaa Maa-planeettaa. Avaruusolennot ovat ottaneet ihmismuodon soluttautuakseen joukkoon. He ajautuvat jatkuvasti vaikeisiin tilanteisiin yrittäessään noudattaa Maan tapoja ja ymmärtää ihmisten käyttäytymistä.
Englanninvesispanieli
Luonne ja käyttäytyminen
Englanninvesispanielia kuvailtiin luonteeltaan uskolliseksi, viisaaksi, lempeäksi, tottelevaiseksi, sävyisäksi ja helposti koulutettavaksi. Lisäksi se oli taitava uimari.
Seinäjoen pataljoona
Seinäjoen pataljoona oli valkoisten länsiarmeijan Hjalmarsonin ryhmän 2. krenatöörirykmenttiin kuuluva joukko-osasto Suomen sisällissodassa. Pataljoona oli valkoisen armeijan ensimmäinen järjestäytynyt pataljoona, jonka muodostaminen aloitettiin 4. helmikuuta 1918 Vaasassa ja sen ensimmäinen komentaja oli kapteeni Aminoff. Näihin aikoihin pataljoona sai nimekseen Seinäjoen pataljoona. Pataljoona alkoikin kasvaa nopeasti ja 22. helmikuuta 1918 se oli kasvanut 520 miestä käsittäväksi joukoksi. Pataljoona sijoitettiin Seinäjoelle, jossa se alkuun keskittyi vartiopalvelukseen päämajan varusväkenä.
Formula Abarth
Vuonna 2012 aloitettiin Amerikassa Panam GP Series ja Venäjällä Formula Russia, joissa ajetiin Formula Abarth -luokan kalustolla.
Pekka Höykinpuro
Pekka Höykinpuro (17. tammikuuta 1935 Alajärvi – 11. heinäkuuta 2022 Tampere) oli suomalainen kestävyysjuoksija.
Pekka Höykinpuro oli ammatiltaan poliisi.
Ninni Luhtasaari
Luhtasaari valmistui vuonna 2008 Helsingin ammattiopistosta modistiksi ja vuonna 2013 Tampereen ammattikorkeakoulusta kuvataiteilijaksi. Hän asuu Tampereella, ja hänellä on lapsi.
Fenway Park
Amerikkalainen jalkapallo
Vaikka Fenway Park on melko pieni, siellä pystyy kuitenkin pelaamaan amerikkalaista jalkapalloa. Vuonna 1926 pelattiin ensimmäinen AFL:n peli.
Jumi
Jumi aiheuttaa esimerkiksi eläimelle äkillisen taudin ampumalla näkymättömän nuolen. Arvoituksissa jumi on jokin, jolle on ominaista ehdoton paikallaanolo tai jota on mahdoton kiertää.
Jumin häät
Jumin häät eli jumihäät olivat nuorison leikkihäät, joiden perinne tunnettiin lähinnä Pohjanmaalla ja jonkin verran Keski-Suomessa.
Duaalikappale
Polaarinen käänteisyys
Symmetrisimmillä monitahokkailla on selvä keskipiste, ja tällöin pallo valitaan tavallisesti niin, että sen keskipiste on sama kuin monitahokkaan keskipiste. Näin tehdään esimerkiksi jäljempänä kuvautussa Dorman Luken konstruktiossa.
Monitahokkaalle voidaan kuitenkin muodostaa polaarisesti käänteinen duaalikappale minkä tahansa pallon suhteen, ja saadun duaalikappaleen muoto riippuu pallon sijainnista ja koosta. Kaikki duaalikappaleet, jotka muodostetaan sellaisten pallojen suhteen, joilla on yhteinen keskipiste, ovat kuitenkin keskenään yhdenmuotoiset. Jos kappaleella on useita symmetria-akseleita, ne leikkaavat toisensa aina samassa pisteessä, joka yleensä valitaan myös pallon keskipisteeksi. Ellei symmetria-akseleita ole tai niitä on vain yksi, valitaan tavallisimmin kappaleen ympäri tai sisään piirretty pallo taikka pallon, jonka tangentteja kaikki kappaleen särmät ovat.
Dorman Luken konstruktio
Esimerkiksi alla oleva kuva osoittaa, miten kuboktaedrin kärkikuviosta (punainen) saadaan johdetuksi sen duaalikappaleen, rombidodekaedrin tahko.
Itseduaaliset yhdistetyt monitahokkaat
Mistä tahansa monitahokkaasta ja sen duaalikappaleesta yhdistämällä saatu kappale on selvästi itseduaalinen.
Jos monitahokas on itseduaalinen, sen ja sen duaalikappaleen yhdistelmä koostuu kahdesta yhtenevästä monitahokkaasta. Tällaisesta ainoa säännöllinen kappale on kahden tetraedrin yhdistelmä, joka tunnetaan nimellä Stella octangula.
Duaaliset polytoopit ja tessellaatiot
Yleisesti polytoopin duaalin sivut vastaavat alkuperäisen polytoopin kärkikuviota. Säännöllisten ja uniformisten polytooppien polaaristen käänteispolytooppien sivut ovat alkuperäisen polytoopin kärkikuvion polaarisia käänteiskuvioita. Esimerkiksi neljässä ulottuvuudessa 600-solun kärkikuvio on säännöllinen ikosaedri; 600-solun duaalikappale on 120-solu, jonka sivut ovat dodekaedreja, ja dodekaedri on ikosaedrin duaalikappale.
Christoffer H. Ericsson
Christoffer H. Ericsson oli naimisissa Harriet Clayhillsin kanssa 1942-1949, Rita Molanderin kanssa 1951-1963 ja Kristin Olsonin kanssa 1968-1972. Hänellä oli avioliitoista kolme lasta.
Alaskanvatukka
Laji elää luonnonvaraisena Pohjois-Amerikan länsiosassa Alaskaa myöten.
Living Loud
Yhtye äänitti vuonna 2004 ilmestyneelle debyyttialbumilleen paljon materiaalia Ozzy Osbournen kahdelta ensimmäiseltä studioalbumilta Blizzard of Ozzilta ja Diary of a Madmanilta, joille Bob Daisley ja Lee Kerslake kirjoittivat Osbournen ja Randy Rhoadsin kanssa aikanaan paljon materiaalia. Tähän ovat päällimmäisenä syynä olleet Osbournen ja Daisley/Kerslake -kaksikon väliset riidat, jotka koskivat nimenomaan Osbournen kahden ensimmäisen studioalbumin rojalteja. Daisley ja Kerslake eivät mielestään ole saaneet niitä oikeutetusti.
Moskovanvesikoira
Alkuperä
Rotu polveutui kaukasiankoiran, newfoundlandinkoiran ja itäeurooppalaisten paimenkoirien välisistä risteytyksistä. Sitä käytettiin 1940-luvulla venäjänmustaterrierin jalostukseen.
Huonekasvi
Huonekasvien historiaa
Lasi-ikkunoiden yleistyminen ja hormiuunien kehittyminen loivat mahdollisuuden kasvattaa kasveja sisällä. Vielä 1775–1810 kasveja ei käytetty asuinhuoneissa lainkaan. Vuosien 1810–1830 empiretyyli toi kukat kartanoiden ikkunoille ja kuisteille, silloin kasvatettavia kukkia oli muun muassa myrtti (Myrtus communis), ruusut (Rosa-lajikkeet), tulppaanit (Tulipa) ja hyasintti (Hyacinthus orientalis).
Enrico Colantoni
Hän asuu vaimonsa Nancy Snyderin ja kahden lapsensa kanssa Los Angelesissa, Kaliforniassa.
Uraanin esiintyminen
Uraaniesiintymien muodostuminen
Useimmat uraaniesiintymiä muodostavat geologiset prosessit liittyvät uraanin taipumukseen olla voimakkaasti liukenevaa hapettavissa ympäristöissä ja erittäin liukenematonta pelkistävissä ympäristöissä. Maapallon ilmakehän happipitoisuus kasvoi huomattavasti noin 1,8 miljardia vuotta sitten muuttaen sen pelkistävästä hapettavaksi. Sen seurauksena viimeiset 1,8 miljardia vuotta merkittävin uraania maankuoressa liikuttava ilmiö on ollut pinnan läheisyydessä olevan happipitoisen pohjaveden liikkeet. 1,8 miljardia vuotta sitten ja sitä ennen vesistöt eivät juuri liikuttaneet uraania. Jotkin hyvin vanhat kivilajit sisältävät edelleen huomattavia vanhoja, hapettavan veden liikkeiltä säästyneitä uraaniesiintymiä. Tällaisia ovat esimerkiksi Elliot Laken esiintymä Kanadassa ja Witwatersrand Etelä-Afrikassa.
Inkonformiteetilla tarkoitetaan aluetta, jossa kallion ikä ja ominaisuudet muuttuvat voimakkaasti ohuella vyöhykkeellä. Paikoissa, joissa prekambrinen hiekkakivi on vielä paljon vanhemman prekambrisen graniitin päällä, hiekkakiven uraani valuu happipitoisen pohjaveden mukana inkonformiteetin rakoihin ja halkeamiin muodostaen usein hyvin rikkaan esiintymän. Esimerkiksi Kanadan Saskatchewanin uraaniesiintymät ovat suurelta osin täten syntyneitä.
Ilich Ramírez Sánchez
Toiminta PFLP-ryhmässä
Moskovasta Sánchez matkusti Beirut iin, Libanon iin, jossa hän liittyi palestiinalaiseen PFLP-ryhmään heinäkuussa 1970, jolloin hän sai taistelunimen Carlos. Sieltä hänet lähetettiin Jordaniaan, PFLP-ryhmän ulkomaalaisille jäsenille tarkoitetulle leirille Ammanin rajaseudulla. Sissikoulutuksen saatuaan hän toimi ryhmässä aktiivisesti.
Uraanin esiintyminen
Uraanin hinnan yhteys uraanivarojen kokoon
Luonnollisesti uraanin hinnannousun myötä laajeneva malmivaranto on mahdollista hyödyntää vain jos tuotettavan energian hinta ei sen seurauksena nouse kestämättömästi. Uraanin osuus sillä tuotetun energian hinnassa on kuitenkin varsin alhainen. Menneiden parin vuosikymmenen aikana raakauraanin osuus on ollut noin 2 % ydinsähkön hinnasta. Näin ollen uraanin hinnan kaksinkertaistuminen nostaisi tuotetun energian hintaa suurin piirtein 2 %, kymmenkertaistuminenkin vain noin 20 %. Tämäkin on hintavaikutuksen yliarviointia, sillä köyhdytetyn uraanin lisärikastamisella ja polttoaineen tehokkaammalla käytöllä selvästi pienempi sähkönhinnannousu olisi todennäköinen. Uraania voitaisiin siis ostaa selvästi nykyistä kalliimmalla hinnalla ilman että energian hinta nousisi läheskään yhtä paljoa.
Venäjän Grand Prix 2021
Vapaat harjoitukset
Toisissa vapaissa harjoituksissa tallit keskittyivät aikakierroksiin ja auton käyttäytymisen tiedonkeruuseen, koska lauantaipäivälle luvattiin sadekuuroja. Harjoitusten aikana tapahtui vaaratilanne, kun Hamilton ajoi ylikovaa varikkoruutuunsa ja kaatoi tunkkityöntekijänsä, mutta tämä välttyi loukkaantumiselta. AlphaTaurin Pierre Gasly ajoi aliohjautuneella autollaan korotetun ratareunan yli, jolloin hänen etusiipensä rikkoutui ja lähti kokonaan irti. McLarenin Daniel Ricciardo joutui viettämään suurimman osan harjoitusajastaan varikolla, koska auton moottorissa oli havaittu tekninen vika ja autoon oli asennettava korjaustöiden ajaksi käytetty moottori. Alfa Romeo Racingin Antonio Giovinazzi menetti tuulenpuuskan ja aliohjauksen seurauksena autonsa hallinnan, osui ratavalliin mutkassa ja hajotti törmäyksessä autonsa takaosan, minkä vuoksi radalle laitettiin punaiset liput. Bottas oli myös toisten vapaiden harjoitusten nopein, Hamilton toinen ja Gasly kolmas.